SÜRGŐSSÉGI INDÍTVÁNY

a Képviselő-testület november 16-i ülésére

Tárgy: „Bezenye, Bölcsőde építés” tárgyú pályázathoz önerő biztosítása

Előterjesztő: Márkus Erika polgármester

Tisztelt Képviselő-testület!

A 73/2021.(IX. 14.) határozattal a képviselő-testület döntött a „Bezenye, bölcsőde építés” tárgyú pályázat benyújtásáról „a pénzügyminiszter – a belügyminiszterrel és a családokért felelős tárca nélküli miniszterével egyetértésben - 2018. szeptember 28-án kiírt „Bölcsődei fejlesztési program” című 3. sz. módosított Felhívásra.

A pályázat benyújtásának határideje: 2021. december 01.

A szükséges telekalakítás folyamatban van, az engedélyezési terv elkészült és az építési engedély kérelem benyújtásra került. Az egy db 14 gyermek ellátására alkalmas új csoportszoba létesítéséhez legfeljebb 168 mFt támogatás igényelhető, a többi felmerülő költséghez önerőt kell biztosítani. Legalább 5 % önerőt kell vállalni az elszámolható költségekhez, valamint a nem elszámolható kiadások fedezetét is biztosítani kell. A tervező költségbecslést készített a kivitelezési munkákra, eszköz beszerzésekre és a projekt-előkészítési és lebonyolítási költségeire vonatkozóan, melyet mellékelünk.

A projekt teljes becsült költsége összesen: bruttó 208.292.700 Ft

A projekt elszámolható költsége: bruttó: 176.842.105 Ft

Igényelhető maximális támogatás: 168.000.000 Ft

Önerő összesen: 40.292.700 Ft

5 % önerő: 8.842.105 Ft

Egyéb önerő: 31.450.595 Ft

Javasolom a T. Képviselő-testületnek a pályázathoz az önerőt biztosítani szíveskedjen.

**Határozati javaslat:**

Bezenye Községi Önkormányzat Képviselő-testülete döntött a „Bezenye, bölcsőde építés” tárgyú pályázat benyújtásáról „a pénzügyminiszter – a belügyminiszterrel és a családokért felelős tárca nélküli miniszterével egyetértésben - 2018. szeptember 28-án kiírt „Bölcsődei fejlesztési program” című 3. sz. módosított Felhívásra.

A projekt megvalósítási helyszíne: Bezenye, Kossuth u., hrsz. 593/2

A „Bezenye, bölcsőde építés” pályázathoz az elszámolható költségekhez 5 % -os arányú önerőt 8.842.105 Ft biztosít és a nem elszámolható költségekhez további 31.450.595 Ft-ot, összesen: 40.292.700 Ft önerőt biztosít az Önkormányzat 2021-2023. évi költségvetéseiben.

Bezenye Községi Önkormányzat Képviselő-testülete teljeskörűen felhatalmazza a polgármestert a pályázat benyújtásával és a projekt előkészítésével, valamint megvalósításával kapcsolatos ügyintézésre és a szerződések aláírására.

Felelős. Márkus Erika polgármester

Határidő: 2021. december 01., ill. az éves költségvetési rendeletek elfogadásának határideje

Bezenye, 2021. november 15.

Márkus Erika s.k.

polgármester