ELŐTERJESZTÉS

a képviselő-testület 2021. november 16-i ülésére

Tárgy: Idősek támogatási összegének megállapítása

Előterjesztő: Márkus Erika polgármester

Tisztelt Képviselő-testület!

Bezenye Községi Önkormányzat Képviselő-testülete a szociális igazgatásról és a szociális ellátásokról a múlt évben megalkotta a 4/2020.(VII.01.) önkormányzati rendeletét. A rendelet 12. §-ában szabályozza az egyedül élő idős személyek részére nyújtható támogatás feltételeit.

A rendelet 12. § (3) bekezdése értelmében: „Az egyedül élő idős személyek részére nyújtott, egyszeri települési támogatás összege – a költségvetési rendeletben szereplő előirányzat keretösszegének figyelembe vételével – a Képviselő-testület minden évben külön határozatban állapítja meg. A támogatást tárgyév december hónapjában kell kifizetni.”

Az Önkormányzat 2021. évi költségvetésében az önkormányzat egyes szociális és gyermekjóléti feladatainak támogatására 6.294.456 Ft állami támogatást kapott.

A fenti összegből felhasználásra került október 31-ig 2 724 569 Ft került felhasználásra.

A normatívából még kifizetésre kerül a szociális tüzelőanyag beszerzéséhez az önrész, a gyógyszertámogatások, az ápolási díj, s az év végi rendkívüli helyzetbe kerültek megsegítésére kell tartalékolnunk.

A tavalyi évben 24 fő részére, 50.000.- Ft/fő támogatást tudtunk biztosítani a 70 éven felüli, egyedülélő idős személyek részére.

Az idei évben is 50.000.- Ft/fő támogatás megállapítását javasolom a képviselő-testületnek.

A támogatás odaítéléséről a rendelet 15. § (1) bekezdés e) pontja alapján a Humán Bizottság dönt.

**Határozati javaslat:**

Bezenye Községi Önkormányzat Képviselő-testülete a 70 éven felüli, egyedülélő idős személyre részére adható támogatás összegét 50.000.- Ft/fő összegben állapítja meg.

Bezenye, 2021. november 9.

Márkus Erika s.k.

polgármester