. ELŐTERJESZTÉS

a képviselő-testület november 16-i ülésére

Tárgy: Játszótér építésre beérkezett ajánlatokról döntés

Előterjesztő: Márkus Erika polgármester

Tisztelt Képviselő-testület!

Bezenye Községi Önkormányzat nevében, mint polgármester **18/2021. (IV.26.)** határozattal pályázatot nyújtottam be a Magyar Falu Program keretében „Óvodai játszóudvar és közterületi játszótér fejlesztése” (kódszáma: MFP-OJKJF/2021.) című pályázatra közterületi játszótér kialakítására.

A pályázatot a május 7-i határidőre benyújtottuk, de sajnos pályázatunk tartalék listára került. Október 25-én kaptuk az értesítést, hogy a játszótér pályázatunk támogatást nyert. A támogatói okiratban foglalt október 31-i megvalósítási határidő módosítását kezdeményeztük, 2022. április 30-i határidőre tekintettel arra, hogy a pályázat elbírálásáról szóló döntés és a megvalósítás határideje között néhány nap maradt.

**A megvalósítandó játszótér helyszíne: a sportpálya.**

**A beszerezni kívánt játékok: homokozó, két tornyú vár mászókával, rugós játék,**

**hintaállvány 2 hintával, fészekhinta állvány és kosár.**

**Az elnyert támogatás: 4.987.607.- Ft.**

A játszótérépítésre 3 ajánlatot kértünk a beszerzési szabályzat szerint, a következő cégektől, vállalkozásoktól november 11. (csütörtök) 12 óráig:

|  |  |
| --- | --- |
| Megnevezés | Ajánlati összeg  bruttó Ft |
| Vargáné Lőrincz Lívia egyéni vállalkozó Mosonmagyaróvár, Szegfű u. 6. | 5.380.927.- |
| Suribau Kft. Mosonmagyaróvár, Lomb u. 13. B. | 6.663.690.- |
| Játéknap Kft. 1106 Budapest, Borsika u. 9. | 6.213.539.- |

A beszerzési szabályzat szerint a bírálati szempont: a legolcsóbb árajánlattal rendelkező ajánlat nyer.

A beérkezett ajánlatok közül javasolom a T. Képviselő-testületnek, hogy Vargáné Lőrincz Lívia egyéni vállalkozó ajánlatát fogadja el.

A pályázaton elnyert összeg nem fedezi a játszótér építés teljes költségét, így a képviselő-testületnek a pályázati összeget 393.320.- Ft-tal ki kell egészíteni a 2022. évi költségvetéséből.

**Határozati javaslat:**

1. Bezenye Községi Önkormányzat Képviselő-testülete a játszótér építési munkákra benyújtott ajánlatok közül Vargáné Lőrincz Lívia egyéni vállalkozó (Mosonmagyaróvár, Szegfű u. 6.) ajánlatát fogadja el.

Felhatalmazza a polgármestert a kivitelezési szerződés megkötésére.

Felelős: Márkus Erika polgármester  
Határidő: 2021. december 31.

1. Bezenye Községi Önkormányzat Képviselő-testülete a játszótér építésre pályázaton nyert összeget 393.320.- Ft-tal kiegészíti 2022. évi költségvetésében.   
   Felkéri a polgármestert, hogy a 2022. évi költségvetésben tervezze a játszótér építéshez nyert pályázati összeg kiegészítését.  
     
   Felelős: Márkus Erika polgármester  
   Határidő: 2022. évi költségvetés tervezése

Bezenye, 2021. november 11.

Márkus Erika s.k.

polgármester