**ELŐTEJRESZTÉS**

**a képviselő-testület 2021. november 16-i ülésére**

**Tárgy: Intézményi közétkeztetés biztosítása**

**Tisztelt Képviselő-testület!**

Bezenyén évek óta a Hevi Mesterkonyha Szolgáltató Kft. – az Önkormányzattal kötött 3 éves szerződés alapján, mely 2021. december 31-én lejár - – biztosítja az étkeztetést az intézményekben (óvoda, iskola), továbbá igény esetében a bezenyei lakóhellyel rendelkező polgárok számára. Az intézményvezetőkkel egyeztetve javasolom a képviselő-testületnek, hogy a szerződés kerüljön meghosszabbításra egy évvel, 2022. december 31-ig. A jövő év elején pedig szükséges a közétkeztetés biztosítására közbeszerzési eljárást lefolytatni a hatályos jogszabályok figyelembevételével.

A szerződés alapján a vállalkozó évente egy alkalommal a díjak felülvizsgálatát kezdeményezheti. 2020. február 1-től a térítési díjak nem változtak.

Most azonban a vállalkozó 2022. január 1-től 2022. december 31-ig terjedő időtartamra a mérhetetlen infláció ellenére is csak 2 %-os áremelési javaslatot terjesztett elő a következők szerint:

|  |  |  |
| --- | --- | --- |
|  | **Javasolt díj 2022. január 1-től** | **Jelenleg érvényes díjak** |
| **Óvoda** |  |  |
| déli meleg főétkezés mellett két kisétkezés (tízórai és uzsonna): | 435 Ft + főzési díj 111 Ft + Áfa | 426.- Ft + főzési díj 108.-Ft + Áfa |
| **Iskola** |  |  |
| déli meleg főétkezés mellett két kisétkezés (tízórai és uzsonna) napközi: | 529 Ft+ főzési díj 105 Ft+ Áfa | 518.-Ft + főzési díj 102.-Ft  + Áfa |
| déli meleg főétkezés (menza): | 382 Ft + főzési díj 103 Ft + Áfa | 374.-Ft + főzési díj 100.-Ft  + Áfa |
| déli meleg főétkezés mellett egy kisétkezés (tízórai): | 430 Ft + főzési díj 109 Ft + Áfa | 421.-Ft + főzési díj 106.-Ft  + Áfa |
| déli meleg főétkezés mellett egy kisétkezés (uzsonna) | 405 Ft + főzési díj 97 Ft + Áfa | 396.-Ft + főzési díj 94.-Ft  + Áfa |

Az étel kiszállításért a vállalkozó díjat nem számol fel.

Tisztelt Képviselő-testület!

A koronavírus-világjárvány nemzetgazdaságot érintő hatásának enyhítése érdekében szükséges gazdasági intézkedésekről szóló 603/2020. (XII.18.) Korm. rendelet 1. § (1) bekezdése a) pontja alapján a helyi önkormányzat által nyújtott szolgáltatásért, végzett tevékenységéért megállapított díj, az önkormányzati vagyonnal való gazdálkodás keretében felmerülő díj, illetve egyéb díjfizetési kötelezettség (a továbbiakban együtt: díj) mértéke nem lehet magasabb, mint az ugyanazon díjnak az e rendelet hatálybalépését megelőző napon hatályos és alkalmazandó mértéke.

A Korm. rendelet alapján a gyermekétkeztetés intézményi térítési díjában nem lehet érvényesíteni a jelentős mértékű nyersanyagnorma emelést, így a szülők által fizetendő térítési díjak sem változnak, az önkormányzat térítési díj rendeletének módosítása nem lehetséges.

A nyersanyagnorma és rezsi emelkedésből fakadó különbözetet az önkormányzatnak kell költségvetéséből biztosítani. A díjemelésből eredő különbözet 250.000 Ft-ot jelentene egész évre.

**Határozati javaslat:**

1. Bezenye Községi Önkormányzat Képviselő-testülete a Hevi Mesterkonyha Szolgáltató Kft-vel a közétkeztetési feladatok elvégzésére kötött szerződés hatályát 2022. december 31-ig meghosszabbítja.   
   A képviselő-testület felhatalmazza a polgármestert a szerződésmódosításra.

Felelős: Márkus Erika polgármester

Határidő: 2021. december 15.

1. Bezenye Községi Önkormányzat Képviselő-testülete úgy határoz, hogy a 8/2019.(XII.30.) rendeletben megállapított díj mértékét - figyelemmel a 603/2020.(XII.18.) Korm. rendelet 1. §-ra - nem emeli.

A Hevi Mesterkonyha Szolgáltató Kft. által kezdeményezett áremelési javaslatot 2022. január 1. és 2022. december 31. közötti időszakra elfogadja.

A Hevi Mesterkonyha Kft. által bevezetni szándékozott nyersanyagnorma és rezsi emelkedésből fakadó különbözetet, a kormányrendelet hatályának fennálltáig, a 2022. évi költségvetéséből biztosítja.

A képviselő-testület felhívja a polgármestert, hogy a határozat végrehajtása érdekében a szükséges intézkedéseket tegye meg, és a Hevi Mesterkonyha Kft. ügyvezetőjét a döntésről értesítse.

Felelős: Márkus Erika polgármester

Határidő: 15 nap

Bezenye, 2021. november 10.

Márkus Erika s.k.

polgármester