**ELŐTERJESZTÉS**

**a képviselő-testület 2021. december 14-i ülésére**

**Tárgy: A Képviselő-testület 2022. évi munkaterve**

Tisztelt Képviselő-testület!

Bezenye Községi Önkormányzat Szervezeti és Működési Szabályzatáról szóló 7/2019. (XII. 2.) önkormányzati rendelet 187. § (2) bekezdése értelmében a képviselő-testület rendes üléseit éves munkaterv alapján tartja, amelyet minden év január 31-ig testületi ülésen állapít meg.

A munkatervben szereplő témák egy részének megtárgyalását törvény, a Szervezeti és Működési Szabályzat, valamint képviselő-testületi határozatok, szerződések, önkormányzati rendeletek írják elő.

A képviselő-testület határozatainak végrehajtásáról, illetve az átruházott hatáskörben hozott bizottsági döntésekről a képviselő-testület minden ülésen írásban tájékoztatást kap, ezért azt a napirendek között nem szerepeltetjük munkatervben.

A további napirendek a beérkezett javaslatok figyelembe vételével kerültek be a 2022. évi képviselő-testületi munkaterv tervezetébe.

A képviselő-testületi ülések időpontjára a kialakult gyakorlatnak megfelelően a keddi napot javasolom.

Kérem a tisztelt Képviselő-testületet, hogy 2022. évi munkatervét a melléklet szerint fogadja el.

Márkus Erika s.k.

polgármester

**Határozati javaslat:**

**…./2021. (XII. 14.) határozat**

A Képviselő-testület Bezenye Községi Önkormányzat Képviselő-testületének2022. évi munkatervét – a melléklet szerint tartalommal – jóváhagyja.