SÜRGŐSSÉGI INDÍTVÁNY

a Képviselő-testület november 16-i ülésére

Tárgy: Dózsa György utca útépítésére kötött szerződés módosítása

Előterjesztő: Márkus Erika polgármester

Tisztelt Képviselő-testület!

A 80/2021.(IX.14.) határozattal a képviselő-testület a Bezenye, Dózsa Gy. utca útfelújítási

kivitelezési munkáinak elvégzésével a STRABAG Általános Építő Kft-t (1117 Budapest, Gábor Dénes u. 2., Infopark, D.épület) bízta meg.

A kivitelezési határidő: 2021. november 30.

A kivitelezési vállalkozási szerződés szerint a vállalkozói díj összesen bruttó 59.055.740.- Ft.

A Strabag Kft. kezdeményezte a kivitelezési vállalkozási szerződés műszaki tartalmát és költségvetését módosítani, a csatolt költségvetés alapján.

A költségvetésből látható, hogy a Dózsa utca kivitelezési munkáinak díja 36.642.303 Ft. A díj különbözetből javasolják a Petőfi utca 2. ütem kialakításának megvalósítását 10.552.343 Ft összegben, Paprét településrészen murvázást 151.290.- Ft értékben és a Dózsa Gy. u. végén lévő földút csatlakozásnál sárrázó burkolat építését 478.420 Ft értékben.

A munkák mindösszesen nettó: 47.824.356.- Ft, bruttó 60.736.932.- Ft

Az Önkormányzatnak a javasolt munkák elvégzésére nettó 1.323.773.- Ft, bruttó 1.681.192.- Ft-ot kellene pluszban biztosítani, s ennek megfelelően módosítani a kivitelezési vállalkozási szerződést.

A munkálatok elvégzésére határidők:

- Dózsa u. az eredeti szerződés szerint (november 30.)

- Petőfi u. december 15.

**Tisztelt Képviselő-testület!**

**A tegnapi napon az előterjesztést megtárgyalta a pénzügyi bizottság, s azt javasolta, hogy a Petőfi utca 2. ütem szegélyépítéssel valósuljon meg. Erre a kivitelező elkészítette az ajánlatát. A szegélyépítéssel az útfelújítás költsége nettó 13.413.158.- Ft, bruttó 17.034.710.- Ft.**

**A Petőfi utca kivitelezését szegélyépítéssel a kivitelező csak 2022.03.16-ra tudja vállalni.**

**Javasolom a képviselő-testületnek, hogy a jelenleg is megbízott műszaki ellenőrt bízzuk meg a a Petőfi utca 2. szakasz műszaki ellenőrzésével, melynek díja bruttó 195.000.- Ft, amely összeg a jövő évi költségvetést terheli.**

**Javasolom a Képviselő-testületnek a kivitelező által küldött módosított ajánlat elfogadását úgy, hogy a Petőfi utca 2. szakasz szegélykővel valósul meg, 2022. március 16-ig.**

**Határozati javaslat:**

1. Bezenye Községi Önkormányzat Képviselő-testülete a Strabag Általános Építő Kft. Dózsa Gy. utca útfelújítására kötött kivitelezési vállalkozási szerződés módosítását a küldött költségbecslés alapján elfogadja, amely tartalmazza a Petőfi utca 2. szakasz szegélyépítéssel történő megvalósítását. Felhatalmazza a polgármestert a kivitelezési vállalkozási szerződés módosítására.

Felelős. Márkus Erika polgármester

Határidő: 2021. november 30.

1. Bezenye Községi Önkormányzat Képviselő-testülete a Petőfi utca 2. szakaszának műszaki ellenőri feladataival megbízza Nagy Gabriella egyéni vállalkozót.

A Képviselő-testület a műszaki ellenőr díját 2022. évi költségvetéséből biztosítja, mely bruttó 195.000.- Ft.   
Felhatalmazza a polgármestert, hogy a műszaki ellenőrrel a szerződés kösse meg.

Felelős. Márkus Erika polgármester

Határidő: 2021. december 31.

Bezenye, 2021. november 16.

Márkus Erika s.k.

polgármester