ELŐTERJESZTÉS

a képviselő-testület 2021. november 16-i ülésére

Tárgy: Előirányzat átcsoportosítási javaslat

Előterjesztő: Márkus Erika polgármester

Tisztelt Képviselő-testület!

Az Önkormányzat 2021. június 1. napjával létrehozta a tanyagondnoki szolgálatot. A szolgálat működéséhez pályázati úton vásároltunk egy Mercedes kisbuszt. 2021. június 14. napjától alkalmaztuk a tanyagondnokot és ettől az időponttól működik a tanyagondnoki szolgálat.

A tanyagondnoki szolgálat működésére az önkormányzat az államból erre az évre 2.667.000 Ft támogatásra jogosult. Az október 31-ig felhasznált összeg: 1.823.340.- Ft, mely tartalmazza többek között a biztosítási díjat (203.880 Ft) a benzinköltséget (405.800 Ft), a tanyagondnok munkabérét. A maradvány összege: 843.660.- Ft.

A tanyagondnoki munkakör ellátására megbízható, a faluért, az idősek ellátásáért felelősséggel tartozó kollégát sikerült alkalmazni, a szolgálatot igénybevevők megelégedésére.

A feladatért fizethető munkabér nincs arányban az elvégzett munkával, felelősséggel. Amennyiben anyagilag nem becsüljük meg a munkatársat, fel fog állni és nem fogjuk tudni működtetni a szolgálatot.

Javasolom a T. Képviselő-testületnek, hogy a tanyagondnok munkabérét 2021. szeptember 1. napjától visszamenőleg havi bruttó 350.000.- Ft-ra emeljük fel. Ennek költségvonzata (a szeptember és októberi bér különbözete járulékokkal: 510.612 Ft, a novemberi bér járulékkal 404.250 Ft) valamint a 13. havi bér összesen : 1.319.112 Ft. Számolni kell továbbá még két havi benzinköltséggel, ami hozzávetőlegesen 160.000 Ft. Mindösszesen: 1.479.112 Ft.

Javasolom a T. Képviselő-testületnek, hogy a költségvetés általános tartaléka terhére a tanyagondnoki szolgálatra 640.000.- Ft-ot csoportosítson át a fent említett költségek fedezésére.

**Határozati javaslat:**

Bezenye Községi Önkormányzat Képviselő-testülete az Önkormányzat 2021. évi költségvetésében az általános tartalék terhére 640.000 Ft-ot a tanyagondnoki szolgálat feladatellátására átcsoportosít.

Felelős: Márkus Erika polgármester

Határidő: 15 nap

Bezenye, 2021. november 11.

Márkus Erika s.k.

polgármester